Reverendo patri et domino, Dei gratia domino abbati, frater S., supprior Sancti Pancracii, et humilis conventus ejusdem loci, salutem et tam devotam quam debitam cum honore debito obedientiam. Quia translato venerabili patre domino H., quondam priore nostro, ad opus ai(?) monasterium, adhuc sumus destituti pastore, latores præsentium karissimos fratres nostros R. et R., cum nuntiis illustris viri domini W., comitis Warennæ, advocati nostri, ad vos decrevimus dirigendos, rogantes universi et singuli patrem pium filii devotissimi, ut de tali nobis provideatis pastore, qui velit, ut tenetur, tam prodesse quam præesse, quia vobis cedet ad gloriam quicquid is quem miseritis profecerit ad virtutem. Valeat paternitas vestra in Domino.